Юрева горка, акрамя выдатных прыродных вартасцей, мае і пэўную гісторыю. Яшчэ ў сярэдзіне XIX стагоддзя града мела шэраг назваў асобных сваіх частак. У раёне Маркаўскай слабады, напрыклад, існавалі найменні – гара пад Іванам, Траецкая гара, Залатая горка. Яшчэ неўсталяванай была сённяшняя назва разглядаемага абекта, мясцовыя жыхары называлі яе і Сасоннікам, і Елагамі, і Юреўкай. Сухая сасновая града здаўна служыла віцяблянам месцам прыемных прагулак у выхадныя і святочныя дні, а са зяўленнем Юрева храма (а можа і значна раней) і наладжванню славутых кірмашоў у Юреў дзень. У 1900 годзе на Юревай горцы правялі сваю першую маёўку рабочыя Віцебска. У гады другой сусветнай вайны тут размяшчаліся сродкі супрацьпаветранай абароны. З канца 1890-х г. тут зона адпачынку.